મુલુંડ રેલવે-સ્ટેશનના સ્ટેશન-મૅનેજર જી. ડી. બરનવાલે મિડ-ડે LOCALને કહ્યું હતું કે ‘લોકોની ભાવનાને સમજું છું અને હું પણ મૂંગાં પ્રાણીઓને ખાવા-પીવાનું આપતો હોઉં છું, પણ એના માટે કાયદાનો ભંગ નથી કરતો કે કોઈને માટે સમસ્યા ઊભી થાય એ રીતે કામ નથી કરતો. હું લોકોને સ્ટેશન પરના કૂતરાઓને ખાવા-પીવાની વસ્તુઓ આપવાની ના નથી પાડતો, પણ ફક્ત એટલી જ વિનંતી કરું છું કે તેઓ રેલવે-સ્ટેશનના કોઈ પણ પ્લૅટફૉર્મ પર કૂતરાઓને ખાવાનું કે પાણી ન આપતાં એને પોતાની સાથે સ્ટેશનની બહાર રોડ પર લઈ જઈને જે આપવું હોય એ આપે. રોજ અનેક લોકો સ્ટેશન પર કૂતરાઓને ખાવા-પીવાનું આપતા હોય છે જેમાંથી કેટલુંક ખાય છે તો મોટા ભાગે એમનું એમ જ છોડી દેતા હોય છે. એને લીધે પ્લૅટફૉર્મ ગંદું થતું હોવાથી દર વખતે સાફસફાઈ કરવી અમારા માટે શક્ય નથી હોતી.’